ประกาศจังหวัดหนองคายประกาศจังหวัดหนองคายเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดหนองคายโดยความเห็นชอบร่วมกันของคณะกรมการจังหวัดหนองคายและสภาวัฒนธรรมจังหวัดหนองคายจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ ทั้งนี้ ให้ผู้ประสงค์จะขออนุญาตจะต้องยื่นคำขอรับใบอนุญาตล่วงหน้าก่อนวันจุดและปล่อยไม่น้อยกว่า ๑๕ วันเพื่อให้อำเภอตรวจสอบความเหมาะสมของสถานที่และแจ้งประสานสนามบิน/ท่าอากาศยานหรือศูนย์ควบคุมการบินในพื้นที่ทราบล่วงหน้าไม่น้อยกว่า ๗ วัน๒.กำหนดระยะเวลาในการจุดและปล่อย๒.๑ในห้วงระยะเวลาที่มีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัดหรือในพื้นที่จังหวัดใกล้เคียง โดยทางเครื่องบินพระที่นั่ง ห้ามมิให้มีการจุดหรือปล่อยบั้งไฟโดยเด็ดขาดหากเป็นเหตุผลทางประเพณีวัฒนธรรมท้องถิ่น ให้เลื่อนการจุดหรือปล่อยบั้งไฟออกไปตามที่นายอำเภอแห่งท้องที่เห็นสมควร๒.๒ให้กระทำได้ในห้วงเดือนหกตามปีปฏิทินจันทรคติไทยเริ่มตั้งแต่วันขึ้น ๑ ค่ำ เดือน ๖ ถึงวันแรม ๑๕ ค่ำ เดือน ๗๒.๓หมู่บ้านที่เคยมีประวัติการจัดงานประเพณีบุญบั้งไฟเดือนหกหรือเดือนเจ็ด หมู่บ้านหนึ่งสามารถจุดและปล่อยบั้งไฟได้เพียง๑ วันต่อปี ภายในห้วงเวลาตามข้อ ๒.๒๒.๔หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหกหรือเดือนเจ็ดห้ามจัดให้มีการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ เป็นอันขาด๒.๕หากตำบลและเทศบาลใดได้จัดงานประเพณีบุญบั้งไฟเดือนหกหรือเดือนเจ็ดของตำบลหรือเทศบาลแล้วห้ามมิให้หมู่บ้าน/ชุมชนในตำบลหรือเทศบาลนั้นจัดให้มีการจุดและปล่อยเป็นอันขาด กรณีตำบลหรือเทศบาลใดจะจัดให้มีการจุดและปล่อยบั้งไฟเกินกว่าที่กำหนดให้ขอความเห็นชอบจากกรมการจังหวัดก่อน๒.๖การจุดและปล่อยบั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ต้องกระทำระหว่างเวลา๐๙.๐๐ นาฬิกา ถึงเวลา ๑๗.๐๐ นาฬิกา๓.ชนิด ขนาด และจำนวน๓.๑ บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ ยกเว้นชิ้นส่วนลวดโลหะที่ผูกติดยึดกับส่วนหางของบั้งไฟ๓.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๔ นิ้ว ยาวไม่เกิน ๒ เมตรความยาวของหางไม่เกิน ๖ เมตร และบรรจุส่วนผสม ดินประสิวและผงถ่าน (คาร์บอน) น้ำหนักไม่เกิน๓๐ กิโลกรัม๓.๓ ฐานสำหรับจุดบั้งไฟต้องมีความชันหรือความลาดเอียงเมื่อเทียบกับพื้นฐานจุดและปล่อย ไม่น้อยกว่า ๗๕องศา และไม่เกิน ๑๐๕ องศา๓.๔ ขนาดเส้นผ่าศูนย์กลางของ ตะไล ต้องมีขนาดไม่เกิน๑๒ นิ้ว๓.๕ จำนวนในการจุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ให้จุดได้ไม่เกิน ๒ บั้ง/หนึ่งชุมชน/หมู่บ้าน๔.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศ๔.๑จะต้องอยู่ในเขตหมู่บ้านหรือตำบลที่จัดงานบุญประเพณีบั้งไฟเดือนหกหรือเดือนเจ็ด และต้องอยู่ห่างจากเขตชุมชนหรือที่พักอาศัยไม่น้อยกว่า ๕๐๐ เมตร๔.๒จะต้องไม่อยู่ในเส้นทางการบินรวมทั้งไม่อยู่ในเขตปลอดภัยทางเดินอากาศ โดยเฉพาะบริเวณท้องที่อำเภอท่าบ่ออำเภอศรีเชียงใหม่ อำเภอโพธิ์ตาก และอำเภอสระใครอำเภอแห่งท้องที่จะต้องแจ้งประสานข้อมูลการบินกับสนามบิน/ท่าอากาศยาน/ศูนย์ควบคุมการบินก่อนการพิจารณาอนุญาตทุกครั้ง๔.๓สถานที่จุด ปล่อย และรัศมีการตกของบั้งไฟ ตะไล หรือวัตถุอื่นใดที่คล้ายคลึงกัน ต้องไม่อยู่ในบริเวณที่เสี่ยงต่อการเกิดอัคคีภัยสายไฟ คลังน้ำมัน ชุมชน และสถานที่สำคัญต่าง ๆ๕.มาตรการในการป้องกันมิให้มีการเล่นการพนัน๕.๑ห้ามจัดให้มีการเล่นพนันขันต่อในการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศสถานที่ใดมีการเล่นพนันและถูกดำเนินคดี ให้งดอนุญาตจุดและปล่อยเป็นเวลา ๑ ปี๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลง หรือความสูงต่ำของบั้งไฟหรือตะไล หรือกระทำการอื่นใดอันเป็นการชี้ขาดให้แพ้ชนะกัน๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๕.๔ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยบั้งไฟตะไล หรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้บริจาค๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยบั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ และให้ปิดประกาศใบอนุญาตดังกล่าวในสถานที่จุดและปล่อย๖.๒ให้ผู้ได้รับอนุญาต นำเลขที่ใบอนุญาตกำกับบั้งไฟ ตะไลหรือวัตถุอื่นใดที่คล้ายคลึงกัน แล้วแต่กรณี ไปเขียนหรือแสดงไว้บนบั้งไฟ ตะไลหรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจน และต้องเป็นส่วนที่เหลืออยู่เมื่อตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ผู้ได้รับอนุญาตต้องจัดสถานที่จุดและปล่อยให้มีความปลอดภัยโดยให้ประชาชนที่เข้าชมอยู่ห่างจากฐานจุดและปล่อยบั้งไฟ ตะไล หรือวัตถุอื่นใดที่คล้ายคลึงกันไม่น้อยกว่า ๒๐๐ เมตร๖.๔ผู้ได้รับอนุญาตให้จุดและปล่อยบั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ ต้องจัดให้มีผู้ประสานงานที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบินตลอดเวลาที่มีการจุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยรวมทั้งให้ปิดประกาศรายชื่อผู้ประสานงานพร้อมหมายเลขโทรศัพท์ในสถานที่ที่อนุญาตให้จุดและปล่อย๗.ผู้ใดกระทำการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศโดยไม่ได้รับอนุญาตหรือกระทำการนอกสถานที่ที่ได้รับอนุญาต หรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับ ตามข้อ ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่ชีวิตและทรัพย์สินของประชาชนอากาศยาน ชุมชน และสถานที่สำคัญต่าง ๆ๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓๐กันยายน พ.ศ. ๒๕๕๙สุชาติ นพวรรณผู้ว่าราชการจังหวัดหนองคายปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๓๙/๒๘ ตุลาคม ๒๕๕๙